SA bly op aangepaste vlak 3 | Netwerk24
Sasolburg-moorde: Besittings uit huis gesteel
Inbrekers het toegeslaan op die huis van Annie Liebenberg (63) en haar kêrel, Michael Zantow (65), wat in Augustus in Sasolburg vermoor is.
Boervrou red man se lewe toe sy knopkierie gryp
'n Vrystaatse boervrou wat waarskynlik haar man se lewe gered het toe sy 'n plaasaanvaller doodgeslaan het, gaan voorlopig nie vervolg word nie.
Woede ná nóg 3 vroue in die Kaap vermoor is
Twee jong vroue en 'n tienermeisie is Maandagaand in die TT Block- informele nedersetting in Khayelitsha met kopskote om die lewe gebring.
Clijsters bly segeloos ná terugkeer
Kim Clijsters, in haar fleur die wêreld se voorste vrouespeler, het Maandag – in haar jongste terugkeer tot die tennisbaan – 'n nederlaag gely.
Lill spog weer met SA bergfietstitel
Een vir jou en een vir my.
Tuks wen twee netbaltrofeë in een naweek
Die seisoen se eerste netbaltrofee het staanplek in Bloemfontein gekry toe die Kovsies die Varsitybeker-titel gewen het.
Media24 'werk aan beleid' oor inentings
Media24 is in die proses om 'n werkplekbeleid oor inentings te ontwikkel, maar sê hy sal met werknemers konsulteer voordat enige beleid in werking gestel word.
Poskantoor pleit vir R8 mjd. van tesourie
Die Suid-Afrikaanse Poskantoor 'gaan ineenstort' as hy meer as R600 miljoen se agterstallige mediesefondsbydraes ingevolge 'n hofbevel moet betaal.
Steinhoff na hoogste hof oor meer as net Tekkie Town
Die regsvraag waaroor die konstitusionele hof moet besluit, handel oor veel meer as net die likwidasie-aansoek van die voormalige Tekkie Town-eienaars teen Steinhoff.
'Hier is kuns wat jou sak pas'
Kunsgalerye skep 'n vals ekonomie en dit moet verander. Dít was een van die dryfvere agter Rosendal se nuwe kunsgalery, Ark Contemporary, wat pas sy deure geopen het.
Frank Opperman wens almal ondersteun opwipfees
Buiten dat Frank Opperman daarna uitsien om weer op te tree, glo hy Ek wens, ek wens is net wat gehore nou nodig het.
Die pianis Tanya Zhu (13) het verlede week die kroon gespan op die 32ste Hubert van der Spuy Nasionale Musiekkompetisie toe sy die eerste prys losgespeel het.
Dié ondernemings is Rapport se leserskeuses
Dit is vanjaar die eerste keer in dié koerant se geskiedenis dat Rapport hul lesers deel maak van 'n stemproses om vas te stel watter ondernemings hul gunstelinge is.
KYK: Blitsnuus, Dinsdag 28 September
In dié bulletin: Minister wil Afrikaans red van 'regse agenda' en; goeie nuus oor Covid-19. Kortpad-nuus met Netwerk24 se Blitsnuus-bulletin, Maandae tot Donderdae, net vir intekenare.
SA bly op aangepaste vlak 3
Deur Sarel van der Walt en Christiaan du Plessis 11 Januarie 2021 21:49
Te midde van die Covid-19-pandemie wat al hoe erger word in Suid-Afrika, bly die land op 'n aangepaste vlak 3 van inperking, het pres. Cyril Ramaphosa Maandagaand aangekondig.
Meer as 33 000 Suid-Afrikaners het al aan die virussiekte gesterf en 148 000 mense is in hospitale opgeneem.
Tans word meer as 15 000 Suid-Afrikaners oor die land heen met Covid-19 in hospitale behandel. 'n Derde van hulle kry suurstof.
Die provinsies met die hoogste getal infeksies is KwaZulu-Natal, die Wes-Kaap en Gauteng.
"Infeksies in Gauteng neem eksponensieel toe en die verwagting is dat die getal infeksies verder sal styg namate mense van hul vakansiebestemmings terugkeer," sê Ramaphosa.
Die variant van die virus wat in November geïdentifiseer is, is nie gevaarliker as die vorige variant nie, maar dit versprei vinniger. Dít plaas druk op die gesondheidstelsel omdat hospitale gouer voller word namate die getal infeksies toeneem.
Die president het nie net slegte nuus gehad nie. Hy het aangekondig die land het 20 miljoen dosisse entstof bekom vir 'n omvangryke inentingsprogram.
Inligting daaroor sal binnekort bekend gemaak word.
Infeksies in Gauteng neem eksponensieel toe en die verwagting is dat die getal infeksies verder sal styg namate mense van hul vakansiebestemmings terugkeer.
Hoewel daar baie mense is wat skepties is oor die entstowwe, het hy alle Suid-Afrikaners gevra om deel te word van die "monumentale onderneming om die entstof te ontplooi".
Onderhandelinge met verskeie entstof-vervaardigers is aan die gang, maar geen amptelike ooreenkomste is al bereik nie, sê Ramaphosa.
Een van die nuwe, streng maatreëls wat die president aangekondig het, is dat die land se 21 land-grensposte tot 15 Februarie gesluit sal wees.
Mense sal wel onder sekere omstandighede die land mag inkom en verlaat.
Die grensposte word gesluit omdat baie mense daar aan infeksies blootgestel word terwyl hulle wag om al die nodige papierwerk te doen.
Een van die redes vir die groot opeenhoping is dat baie mense wat by die grensposte opdaag, nie die nodige Covid-19-sertifikate het wat wys dat hulle nie die virus onder lede het nie.
Die aandklokreël sal steeds om 21:00 in werking tree, maar voortaan om 05:00 eindig en nie om 6:00 soos tot dusver die geval was nie.
Die kwessie oor die heropening van skole word tans deur die Covid-19-bevelsraad hanteer. 'n Aankondiging daaroor sal in die komende dae gedoen word.
Die verbod op die verkoop van alkohol bly ook in plek.
Die feit dat die getal trauma-gevalle by hospitale beduidend afgeneem het sedert die verbod ingestel is, wys dit was die regte besluit.
Alle strande, riviere, mere, openbare parke en openbare swembaddens in brandpuntgebiede bly gesluit. Botaniese tuine waar toegangsbeheer is, bly oop.
Die meeste binnenshuise en buitenshuise byeenkomste – begrafnisse uitgesluit – word steeds nie toegelaat nie.
Ramaphosa het gewaarsku begrafnisse bly steeds superverspreiders van die Covid-19-virus.
"Die werklikheid is baie van die mense wat nou sterf, het die virus by begrafnisse opgedoen."
Die getal mense wat begrafnisse bywoon, word steeds tot 50 beperk. Begrafnisgangers moet te alle tye maskers dra.
Die president sê kerkbyeenkomste word ook steeds verbied. "Navorsing dui daarop dié soort byeenkomste hou 'n risiko in omdat groot groepe mense met kerkdienste in geslote plekke bymekaar kom."
Die werklikheid is baie van die mense wat nou sterf, het die virus by begrafnisse opgedoen.
Ramaphosa gee toe die inentingsprogram sal die grootste en moeilikste logistieke uitdaging wees waarmee die land nog te make gehad het.
"Dit sal die aktiewe betrokkenheid van alle sfere van die regering vereis, asook alle sektore van die samelewing en alle Suid-Afrikaners."